CELEX: 
Language: hu
Date: 2020-11-26 00:00:00
Title: A BIZOTTSÁG (EU) .../... VÉGREHAJTÁSI RENDELETE az 1831/2003/EK európai parlamenti és tanácsi rendeletnek a kérelmek elkészítése és megjelenési formája, valamint a takarmány-adalékanyagok értékelése és engedélyezése tekintetében történő végrehajtására vonatkozó részletes szabályokról szóló 429/2008/EK rendelet módosításáról

A BIZOTTSÁG (EU) .../... VÉGREHAJTÁSI RENDELETE
            
            
               (2020.11.26.)
            
            
               az 1831/2003/EK európai parlamenti és tanácsi rendeletnek a kérelmek elkészítése és megjelenési formája, valamint a takarmány-adalékanyagok értékelése és engedélyezése tekintetében történő végrehajtására vonatkozó részletes szabályokról szóló 429/2008/EK rendelet módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre
                  1
                és különösen annak 7. cikke (4) bekezdésére, 
            
            
               az Európai Élelmiszerbiztonsági Hatósággal folytatott konzultációt követően,
            
            
               mivel:
            
            
               (1)A 429/2008/EK bizottsági rendelet
                  2
                részletes végrehajtási szabályokat állapít meg az 1831/2003/EK rendeletre vonatkozóan, a takarmány-adalékanyagok engedélyezése iránti kérelmek elkészítése és megjelenési formája, valamint az ilyen kérelmek értékelése tekintetében.
            
            
               (2)Az (EU) 2019/1381 európai parlamenti és tanácsi rendelet
                  3
                célja, hogy átláthatóbbá és fenntarthatóbbá tegye az élelmiszerláncban alkalmazott uniós kockázatértékelést. E célból a takarmány-adalékanyagok engedélyezésére vonatkozó eljárások átláthatóságának fokozása érdekében módosítja a 178/2002/EK európai parlamenti és tanácsi rendeletet
                  4
                és az 1831/2003/EK rendeletet.
            
            
               (3)Az ágazati sajátosságok figyelembevétele érdekében az (EU) 2019/1381 rendelet módosítja az 1831/2003/EK rendelet átláthatóságra és titoktartásra vonatkozó rendelkezéseit.
            
            
               (4)Ami a takarmány-adalékanyagok engedélyezését illeti, az 178/2002/EK rendeletnek az (EU) 2019/1381 rendelettel bevezetett módosításai közvetlen hatást gyakorolnak a 429/2008/EK rendeletben a kérelmezési dokumentáció elkészítése és megjelenési formája tekintetében megállapított követelményekre is, ami a következetesség és a jogbiztonság érdekében szükségessé teszi e követelmények kiigazítását. A 429/2008/EK rendeletet módosítani kell az engedélyezéshez szükséges dokumentáció elkészítésére és megjelenési formájára vonatkozó szükséges kiegészítő rendelkezések megállapítása érdekében.
            
            
               (5)A 429/2008/EK rendelet rendelkezéseit különösen a következők tekintetében kell kiigazítani: bizalmas kezelés iránti kérelmek, a kérelmeket alátámasztó információk és adatok formátuma, amelyeknek elektronikusnak kell lenniük és meg kell felelniük a szabványos adatformátumoknak, a dokumentáció összefoglalójának fogalma az (EU) 2019/1381 rendeletben megállapított átláthatósági elvből fakadóan, valamint a 178/2002/EK rendelet 32b. cikkével összhangban bejelentett tanulmányokra való hivatkozás.
            
            
               (6)Ezt a rendeletet 2021. március 27-től kell alkalmazni az ezen időpont, azaz az (EU) 2019/1381 rendelet alkalmazásának kezdőnapja után benyújtott kérelmekre és dokumentációkra.
            
            
               (7)A 429/2008/EK rendeletet ezért ennek megfelelően módosítani kell.
            
            
               (8)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
            
               ELFOGADTA EZT A RENDELETET:
            
            
               1. cikk
            
         
         
            
               A 429/2008/EK rendelet módosítása
            
            
               A 429/2008/EK rendelet a következőképpen módosul:
            
            
               1.A 2. cikk (2) bekezdésének helyébe a következő szöveg lép: 
            
            
               „(2)
                     A 178/2002/EK európai parlamenti és tanácsi rendelet (*) 39f. cikke szerinti standard adatformátumok elfogadását megelőzően a kérelmet és a dokumentációt a Bizottság által rendelkezésre bocsátott elektronikus benyújtási rendszeren keresztül kell benyújtani olyan elektronikus formátumban, amely lehetővé teszi a dokumentumok letöltését, nyomtatását és keresését. A 178/2002/EK rendelet 39f. cikke szerinti standard adatformátumok elfogadását követően a kérelmet és a dokumentációt a Bizottság által rendelkezésre bocsátott elektronikus benyújtási rendszeren keresztül kell benyújtani az említett standard adatformátumoknak megfelelően.
            
            
               (*)
                     Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról, HL L 31., 2002.2.1., 1. o.”
            
            
               2.Az I. és a II. melléklet e rendelet mellékletének megfelelően módosul. 
            
            
               2. cikk 
               Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ezt a rendeletet 2021. március 27-től és az ezen időpontot követően benyújtott kérelmekre és dokumentációkra kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2020.11.26.
            
            
               
                     a Bizottság részéről
               
               
                     elnök
                     Ursula VON DER LEYEN
               
               
            
         
         
            
                  
                     (1)
                  
                        HL L 268., 2003.10.18., 29. o.
               
               
                  
                     (2)
                  
                        A Bizottság 429/2008/EK rendelete (2008. április 25.) az 1831/2003/EK európai parlamenti és tanácsi rendeletnek a kérelmek elkészítése és megjelenési formája, valamint a takarmány-adalékanyagok értékelése és engedélyezése tekintetében történő végrehajtására vonatkozó részletes szabályokról (HL L 133., 2008.5.22., 1. o.).
               
               
                  
                     (3)
                  
                        Az Európai Parlament és a Tanács (EU) 2019/1381 rendelete (2019. június 20.) az élelmiszerláncban alkalmazott uniós kockázatértékelés átláthatóságáról és fenntarthatóságáról, továbbá a 178/2002/EK, az 1829/2003/EK, az 1831/2003/EK, a 2065/2003/EK, az 1935/2004/EK, az 1331/2008/EK, az 1107/2009/EK, valamint az (EU) 2015/2283 rendelet és a 2001/18/EK irányelv módosításáról (HL L 231., 2019.9.6., 1. o.). 
               
               
                  
                     (4)
                  
                        Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.). 
               
            
      
    ---documentbreak--- 
      
         
         
            
               
                  HU
               
               
            
            
               
                  MELLÉKLET
               
               
            
            
               A 429/2008/EK rendelet I. és II. melléklete a következőképpen módosul:
            
            
               1.
                     Az I. melléklet 1.5. pontjának helyébe a következő szöveg lép:
            
            
                „1.5.
                     Mellékletek
            
            
               □
                     teljes dokumentáció  
            
            
               □
                     a dokumentáció összefoglalója az 1831/2003/EK rendelet 7. cikke (3) bekezdésének h) pontjával összhangban; 
            
            
               □
                     a dokumentáció tudományos összefoglalója;
            
            
               □
                     a tanulmányok bejelentésével kapcsolatos összes információ a 178/2002/EK rendelet 32b. cikkével összhangban
            
            
               □
                     a bizalmas adatkezelés kérelmezése az 1831/2003/EK rendelet 18. cikkével összhangban;
            
            
               □
                     a kérelmező(k) adminisztratív adatainak másolata;
            
            
               □
                     három minta a takarmány-adalékanyagból a KRL részére az 1831/2003/EK rendelet 7. cikke (3) bekezdésének f) pontja alapján;
            
            
               □
                     a KRL részére: anyagbiztonsági adatlap;
            
            
               □
                     a KRL részére: azonosítás és analízis bizonyítványa; valamint
            
            
               □
                     annak megerősítése, hogy a díj a KRL részére megfizetésre került (a 378/2005/EK bizottsági rendelet (*) 4. cikke).
            
            
               _____________________
            
            
               (*)
                     A Bizottság 378/2005/EK rendelete (2005. március 4.) a közösségi referencialaboratóriumnak a takarmány-adalékanyagok engedélyezési kérelmeivel kapcsolatos kötelezettségei és feladatai tekintetében az 1831/2003/EK európai parlamenti és tanácsi rendelet részletes végrehajtási szabályairól (HL L 59., 2005.3.5., 8. o.).”
            
            
               2.
                     A II. melléklet a következőképpen módosul:
            
            
               a) az „Általános szempontok részben” a „Biztonsági értékelés” szakasz feletti utolsó előtti bekezdés helyébe a következő szöveg lép:
            
         
         
            
               ’’Mindegyik dokumentációnak tartalmaznia kell egy összefoglalót és egy tudományos összefoglalót, hogy lehetővé tegye az érintett adalékanyag azonosítását és jellemzését.”;
            
            
               b) az I. szakaszban az 1.1. pont címének helyére a következő szöveg lép:
            
            
               „1.1.
                     Összefoglaló az 1831/2003/EK rendelet 7. cikke (3) bekezdésének h) pontjával összhangban”;
            
            
               c) Az 1.1.1. d) pont helyébe a következő szöveg lép:
            
            
               „d)
                     az adalékanyag biztonságosságára és hatékonyságára vonatkozó vizsgálatok, valamint a vizsgálatok bejelentésével kapcsolatos összes információ a 178/2002/EK rendelet 32b. cikkével összhangban;”.